open-index/open-wikipedia-markdown huggingface dataset:
Մաչիա

**Մաչիա** (հին պարսկերեն ***Mačiya***), Դարեհի և Քսերքսեսի հիշատակած պոնտական ժողովուրդներից մեկը։ Մաչիան հավանաբար Մակրոնն է Հարավային Բելուջիստանում։ Ֆրիդրիխ Վիլհեմ Հենիգը մաչիան կապում է կադուսյանների ցեղի հետ և ընդգծում նրանց կապը կարիացիների հետ՝ կադուսիներին անվանելով նաև նավաստիներ։

## Ստուգաբանություն
Մաչիան գալիս է հին պարսկական Մակա տեղանունից (մոտավորապես համապատասխանում է հին հեղինակների Հեդրոզիային ), ինչը բառացիորեն նշանակում «ծովի մոտ ապրող կամ բնակվող»։

## Պատմություն
Դարեհ I թագավորի արձանագրությունը․ «Ես Դարեհն եմ, մեծ թագավորը, թագավորների թագավորը, բազմասերունդ երկրների թագավորը։ Ահուրա Մազդայի կամքով, ահա այն երկրները, որոնց ես տիրացել եմ, բացի Պարսկաստանից։ Մարաստան, Էլամ, Պարթևիա, Արեա, Բակտրիա, Սողդիանա, Խորեզմ, Դրանգիանա, Արախոզիա, Սատտագիդիա, Գայդարա, Հնդկաստան, սկյութներ հաումավարգա, սկյութներ օստրովերխիմի գլխարկներով, Բաբելոն, Ասորեստան, Արաբիա, Եգիպտոս, Հայաստան, Կապադովկիա, Լիդիա, Հոնիա, սկյութներ ծովից այն կողմ, Սկուդրա, սաղավարտ կրող իոնացիներ, Պուտիա, Կուշիա (Եթովպիա), Մաչիա, Կարկա (Կիլիկիա)»։ Նաև մաչիա կոչվում է ժողովուրդ ովքեր ապրում են ծովից այն կողմ։

## Ծանոթագրություններ

Կատեգորիա:Պոնտոս
Լոդև (շրջան)

**Լոդևի շրջան** (ֆր․՝ Arrondissement de Lodève), վարչական շրջան Ֆրանսիայում՝ Օքսիտանիա երկրամասի Էրո դեպարտամենտի ծայր հյուսիսային մասում։ Հյուսիսում սահմանակից է Գար դեպարտամենտին, արևելքում՝ Մոնպելիեի շրջանին, հարավում՝ Բեզիեի շրջանին, արևմուտքում՝ Ավերոնի դեպարտամենտին։ Ունի 122 համայնք։ Զբաղեցնում է 2005 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 138․746։ Խոշոր բնակավայրերն են Սեն Ժելի դյու Ֆեսկը (Saint-Gély-du-Fesc, 10,197 բնակիչ), Կլերմոն լ՛Էրոն (Clermont-l'Hérault, 9․029 բնակիչ) և Լոդևը (Lodève, 7․477 բնակիչ), որը նաև շրջանի սուպրեֆեկտուրան՝ վարչական կենտրոնն է։

## Պատմություն
Շրջանը կազմավորվել է 1800 թվականին, 1926 թվականին լուծարվել է, 1942 թվականին վերականգնվել։ 2009 թվականին Մոնպելիեի շրջանից նրան են փոխանցվել Անիան,Գանժ և Սեն Մարտեն դը Լոնդր կանտոնները։ 2017 թվականի հունվարին, Էրո դեպարտամենտի շրջանների վերակազմավորման արդյունքում, Լոդևի շրջանին Մոնպելիեի շրջանից տրվել է 26, Բեզիեի շրջանից՝ 5 համայնք, իսկ Լոդևի շրջանից էլ 7 համայնք տրվել է Բեզիեի շրջանին։

2015 թվականին Ֆրանսիայում տեղի ունեցած կանտոնների վերակազմավորման արդյունքում Լոդևի շրջանում ձևավորվել են հետևյալ կանտոնները․

# Անիան
# Լը Կելար
# Կլերմոն լ՛Էրո
# Գանժ
# Ժինյաք
# Լոդև
# Լյունա
# Սեն Մարտեն դը Լոնդր

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Lodève sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Շոթա Միշվելիձե

**Շոթա Միշվելիձե** (, ), վրացի ծանրորդ, Եվրոպայի կրկնակի չեմպիոն (2018, 2023), 2017, 2021 և 2022 թվականների Աշխարհի առաջնությունության մրցանակակիր։

## Կենսագրություն
Շոթա Միշվելիձեն ծնվել է 1994 թվականին։
2015 թվականին նա առաջին անգամ հանդես է եկել մեծահասակների աշխարհի առաջնությունում, որտեղ մինչև 69 կգ քաշային կարգում զբաղեցրել է 26-րդ տեղը։

2017 թվականին Անահայմում տեղի ունեցած Աշխարհի առաջնությունում 62 կգ քաշային կարգում վրացի մարզիկը նվաճել է բրոնզե մեդալ։

2018 թվականին Բուխարեստում տեղի ունեցած Եվրոպայի առաջնությունում Շոթան երկու վարժությունների հանրագումարով գրանցել 299 կգ արդյունք և դարձել է աշխարհամասի չեմպիոն։

2019 թվականին Բաթումում տեղի ունեցած Եվրոպայի առաջնությունում վրացի մարզիկը հրում վարժությունում նվաճել է փոքր ոսկե մեդալ (156 կգ), սակայն երկու վարժությունների հանրագումարով մրցանակի չի արժանացել։

2021 թվականի ապրիլին Մոսկվայում կայացած Եվրոպայի առաջնությունում մինչև 61 կգ քաշային կարգում Շոթան 290 կգ արդյունքով գրավել է եզրափակիչ երկրորդ տեղը և դարձել Եվրոպայի փոխչեմպիոն։ Պոկում վարժությունում նա կարողացել է 135 կգ արդյունքով նվաճել փոքր արծաթե մեդալ։

2021 թվականի դեկտեմբերին նա մասնակցել է Տաշքենդում տեղի ունեցած աշխարհի առաջնությանը։ Մինչև 61 կգ քաշային կարգում Շոթան 286 կգ քաշային երկու վարժությունների հանրագումարով դարձել է արծաթե մեդալակիր, բացի այդ «պոկում» և «հրում» վարժություններում նա փոքր արծաթե մեդալներ է նվաճել։

2022 թվականի գարնանը Տիրանայում տեղի ունեցած Եվրոպայի առաջնությունում մինչև 67 կգ քաշային կարգում երկու վարժությունների հանրագումարում Շոթա Միշվելիձեն երկամարտի 307 կիլոգրամ արդյունքով արժանացել է արծաթե մեդալի։

2023 թվականի Երևանում տեղի ունեցած Եվրոպայի առաջնությունում Շոթան մինչև 61 կգ քաշային կարգում երկու վարժությունների հանրագումարում երկամարտի 298 կգ արդյունքով նվաճել է ոսկե մեդալ։ «Պոկում» վարժությունում նա նույնպես փոքր ոսկե մեդալ է նվաճել, իսկ «հրում» վարժությունում՝ փոքր արծաթե մեդալ։

## Նվաճումներ
;Ծանրամարտի աշխարհի առաջնություն

;Եվրոպայի ծանրամարտի առաջնություն

## Ծանոթագրություններ

## Արտաքին հղումներ
*Աշխարհի ծանրամարտի՝ աննկատ անցնող առաջնությունը

Կատեգորիա:Ծանրամարտի Եվրոպայի չեմպիոններ
Կատեգորիա:Քութայիս քաղաքում ծնվածներ
Կատեգորիա:Վրացի ծանրամարտիկներ
Սերբիայի ազգային խորհրդանիշներ

**Սերբիայի ազգային խորհրդանիշներ**, այն ինչը խորհրդանշական, ներկայացուցչական կամ այլ կերպ բնորոշ է Սերբիային ու սերբ ժողովրդին կամ սերբական մշակույթին։ Որոշները հաստատված, պաշտոնական խորհրդանիշներ են. օրինակ՝ Սերբիայի զինանշանը, որը հերալդիկորեն ծածկագրված է։ Այլ խորհրդանիշները կարող են չունենալ պաշտոնական կարգավիճակ այս կամ այն պատճառով, բայց նույնպես ճանաչված են ազգային կամ միջազգային մակարդակով։

## Պաշտոնական խորհրդանիշներ

## Այլ խորհրդանիշեր

## Տես նաև
* Սերբեր
* Սերբիայում ՅՈՒՆԵՍԿՕ-ի Համաշխարհային ժառանգության ցանկ

## Ծանոթագրություններ

## Արտաքին հղումներ

Կատեգորիա:Ազգային խոհանոցներ
Կատեգորիա:Սերբիայի մշակույթ
Կատեգորիա:Սերբիայի պատմություն
Կատեգորիա:Սերբիայի պետական խորհրդանիշեր
Մոնպելիե (շրջան)

**Մոնպելիեի շրջան** (ֆր․՝ Arrondissement de Montpellier), վարչական շրջան Ֆրանսիայում՝ Օքսիտանիա երկրամասի Էրո դեպարտամենտում։ Հյուսիսում սահմանակից է Գար դեպարտամենտին, արևելքում և հարավում՝ Միջերկրական ծովի Լիոնի ծոցին, հարավ-արևմուտքում՝ Բեզիեի շրջանին, արևմուտքում՝ Լոդևի  շրջանին։ Ունի 67 համայնք։ Զբաղեցնում է 1004,8 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 683․935։ Խոշոր բնակավայրերն են Մոնպելիեն (Montpellier, 295․542 բնակիչ),  որը նաև շրջանի սուպրեֆեկտուրան՝ վարչական կենտրոնն է, Սետը (Sète, 43․858 բնակիչ), Լյունելը (Lunel, 26,385 բնակիչ), Ֆրոնտինյանը (Frontignan, 23․028 բնակիչ) և Կաստելնո լ՛Լեզը (Castelnau-le-Lez, 22․534 բնակիչ)։

## Պատմություն
Շրջանը կազմավորվել է 1800 թվականին։ 2009 թվականին նրա Անիան,Գանժ և Սեն Մարտեն դը Լոնդր կանտոնները փոխանցվել են Լոդևի շրջանին։ 2017 թվականի հունվարին, Էրո դեպարտամենտի շրջանների վերակազմավորման արդյունքում, Լոդևի շրջանին տրվել են նաև նրա համայնքներից 26-ը, իսկ Բեզիեի շրջանից Մոնպելիեի շրջանին է փոխանցվել մեկ համայնք։

2015 թվականին Ֆրանսիայում տեղի ունեցած կանտոնների վերակազմավորման արդյունքում Մոնպելիեի շրջանում ձևավորվել են հետևյալ կանտոնները․

# Կաստելնո լ՛Լեզ/Castelnau-le-Lez
# Կաստրի/Castries
# Կլարետ/Claret
# Ֆրոնտինյան/Frontignan
# Լատ/Lattes
# Լյունել/Lunel
# Լե Մատել/Les Matelles
# Մոգիո/Mauguio
# Մեզ/Mèze
# Մոնպելիե-1/Montpellier-1
# Մոնպելիե-2/Montpellier-2
# Մոնպելիե-3/Montpellier-3
# Մոնպելիե-4/Montpellier-4
# Մոնպելիե -5/Montpellier-5
# Մոնպելիե-6/Montpellier-6
# Մոնպելիե-7/Montpellier-7
# Մոնպելիե-8/Montpellier-8
# Մոնպելիե-9/Montpellier-9
# Մոնպելիե-10/Montpellier-10
# Պինյան/Pignan
# Սետ-1/Sète-1
# Սետ-2/Sète-2

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Մոնպելիեի շրջան

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Քաղաքը քնել է

**«Քաղաքը քնել է»** (), ռուսական ֆիլմ-դրամա, որը նկարահանել է ռեժիսոր Մարիա Իգնատենկոն։ «Կինոտավր-2020» կինոփառատոնի հիմնական մրցույթի, ինչպես նաև Բեռլինի կինոփառատոնի *Forum 70* ծրագրի մասնակից։

## Սյուժե
Մի օր Վիկտորի կինը՝ Նիկան, զոհվում է։ Նրա աշխարհը կարծես ընկղմվում է հավերժական քնի մեջ։ Բայց այս աշխարհում կա մեկը, ով չի քնում։ Վիկտորը գնում է նրան փնտրելու։ Ճանապարհ է ընկնում՝ բոլորովին չիմանալով, թե ինչ է սպասվում իրեն։ Բայց նա տարված է վրեժխնդրությամբ։ Եվ նրա նպատակը մեկն է՝ վրեժ լուծել կնոջ մարդասպանից։

## Դերերում
* Վադիկ Կորոլյով – *Վիկտոր
* Դմիտրի Կուբասով – *Դմիտրի
* Լյուդմիլա Դուպլյակինա – *Նիկա
* Վասիլիսա Զեմսկովա – *Նիկայի ընկերուհին
* Տիմոֆեյ Դաշուկ – *քնած մարդ
* Գալինա Լեբեդինեց – *Վիկտորի մայրը

## Նկարահանող խումբ
* Ռեժիսոր՝ Մարիա Իգնատենկո
* Սցենարի հեղինակ՝ Մարիա Իգնատենկո
* Օպերատոր՝ Վերոնիկա Սոլովյովա
* Կոմպոզիտոր՝ Ռոման Կուրոչկին
* Նկարիչ՝ Լյուդմիլա Դուպլյակինա
* Մոնտաժող՝ Մարիա Իգնատենկո

## Ծանոթագրություններ

## Արտաքին հղումներ
* «Քաղաքը քնել է» ֆիլմը *IMDb* կայքում
* На Берлинале покажут «Город уснул» Марии Игнатенко
* «Город уснул» Марии Игнатенко: Медленная сказка о беспробудной России
* Русские зомби, или Кто не спрятался — я не виноват
* Мёртвые матросы не спят: «Город уснул» — российский дебют, от которого что-то умирает внутри
* Программа 31-го фестиваля «Кинотавр»

Կատեգորիա:2020 դրամա ֆիլմեր
Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Սև ջրի վրա

**«Մութ ջրի վրա»** (), ռուսական ֆիլմ, որը նկարահանել է ռեժիսոր Դմիտրի Մեսխիևը Վալերի Տոդորովսկու սցենարով։

## Սյուժե
1960-ական թվականներ, Լենինգրադ, սպիտակ գիշերներ։ Երեք ընկերները ծանոթանում են մի աղջկա հետ, որը գավառից եկել է ինստիտուտ ընդունվելու։ Ֆիլմը ներկայացնում է սիրո և ընկերության ողբերգական պատմությունը։

## Դերերում
* Ալեքսանդր Աբդուլով - Լև
* Յուրի Կուզնեցով - Սերգեյ
* Վլադիմիր Իլյին - Վլադիմիր Վիկտորով
* Քսենյա Կաչալինա - Լենա
* Իվան Օխլոբիստին (լուսագրերում՝ Իվան Չուժոյ) - Լևի որդին
* Տատյանա Լյուտաևա - Կլարա
* Սերգեյ Կուրյոխին - Կլարայի ամուսինը
* Ալեքսանդր Բաշիրով - ոստիկանության աշխատակից
* Սերգեյ Դեբիժև - բժիշկ

## Նկարահանող խումբ
* Սցենարի հեղինակ՝ Վալերի Տոդորովսկի
* Ռեժիսոր՝ Դմիտրի Մեսխիև
* Օպերատոր՝ Պավել Լեբեշև
* Նկարիչ՝ Նատալյա Կոչերգինա
* Կոմպոզիտոր՝ Սերգեյ Կուրյոխին
* Պրոդյուսերներ՝ Նաթան Ֆեոդորովսկի, Ալեքսանդր Բուխման

## Մրցանակներ
* 1993 թվական - Տաորմինայի միջազգային կինոփառատոնի մրցանակ կնոջ լավագույն դերակատարման համար (Քսենյա Կաչալինա) և *Silver Charybdis* մրցանակ (Դմիտրի Մեսխիև)
* 1994 թվական - «Նիկա» մրցանակ լավագույն օպերատորական աշխատանքի համար (Պավել Լեբեշև)
* 1994 թվական - առաջադրվել է «Նիկա» մրցանակի ֆիլմի համար լավագույն երաժշտության համար (Սերգեյ Կուրյոխին)

## Ծանոթագրություններ

## Արտաքին հղումներ
* 

Կատեգորիա:1990-ականների ռուսերեն ֆիլմեր
Կատեգորիա:1992 դրամա ֆիլմեր
Կատեգորիա:1992 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Մկոմազի (ազգային պարկ)

**Մկոմազի ազգային պարկ**, ազգային պարկ Տանզանիայում, որը գտնվում է երկրի հյուսիս-արևելքում։ Մկոմազին երկրի ամենաերիտասարդ զբոսայգիներից մեկն է, այն կարգավիճակ է ստացել 2008 թվականին, իսկ մինչ այդ երկար ժամանակ՝ 1951 թվականից, մնացել է որսորդական ռեզերվատ։

Ազգային պարկի անունը գալիս է Պարե ցեղի լեզվից և նշանակում է «մի գդալ ջուր» ().

## Ֆիզիկաաշխարհագրական բնութագրեր
Այգին գտնվում է երկրի հյուսիս-արևելքում՝ Կիլիմանջարո և Տանգա շրջաններում և սահմանակից է Քենիային, որտեղ գտնվում է Ծավո-Ուեսթ ազգային պարկը։ Այգու հիմնական մուտքից ընդամենը 6 կմ հեռավորության վրա կա արագընթաց մայրուղի, որը միացնում է Արուշան և Դար–էս–Սալամը և կանգնած է քաղաքի վրա։

Այգուց հարավ գտնվում են Պարե լեռները և Ուսամբարա լեռները, որոնք Արևելյան ճեղքվածքի մաս են կազմում,որն իր հերթին մտնում է Արևելյան Աֆրիկայի խզվածքների գոտու մեջ։ Այգու արևելյան մասը հիմնականում հարթավայրային է, Հարավարևելյան սահմանով անցնում է Ումբա գետը։ Հյուսիս-արևմտյան մասը, ընդհակառակը, լեռնոտ է։ Նրա գագաթներից են 1420 մետր բարձրությամբ Նդեան և 1308 մետր բարձրությամբ Տուլսան։

Այգու կլիմայի վրա զգալիորեն ազդում են Ուսամբարա լեռները, որոնք կանխում են տեղումների առաջացումը։ Ջրի հիմնական աղբյուրներն են երկու փոքր ամբարտակները, ինչպես նաև ջրային մարմինները, որոնք չոր են տարվա մի քանի ամիս և լցվում են անձրևների ժամանակ։

## Ֆլորա և ֆաունա
Այգին բնութագրվում է ամբողջ Տանզանիայի համար հազվագյուտ տեսակներով, մասնավորապես՝ բեյզա (Oryx beisa calliotis), փոքր կուդու, գերենուկ։ 1990 թվականին արգելոցի տարածք են բերվել սև ռնգեղջյուրներ և աֆրիկյան վայրի շներ։ Երկու տեսակներն էլ վտանգված են։ Ներկայումս վայրի շներին կարելի է գտնել այգում ամենուր, իսկ ռնգեղջյուրներն ապրում են հատուկ պարսպապատ տարածքում։ Այգում ապրում է թռչունների 405 տեսակ, այդ թվում ՝ Ֆրիդմանի թփուտավոր արտույտը (Mirafra pulpa), որն ավելի բնորոշ է Քենիային և Սոմալիին։ Նրա համար այգին ամենահարավային բնակավայրն է։

Այգու անտառային հատվածում, քարքարոտ հողերի վրա, աճում են բաոբաբներ, ինչպես նաև փշոտ բույսեր, ինչպիսիք են Combretum, Acacia և Commiphora: Այգու մեծ մասը՝ ավելի քան 70 %- ը, կազմում են մարգագետինները, որոնք հորդառատ անձրևների ժամանակ վերածվում են ճահիճների։

## Ծանոթագրություններ

## Արտաքին հղումներ
* 
* 

Կատեգորիա:Կատեգորիա ԲՊՀՄ II
Կատեգորիա:Տանզանիայի ազգային պարկեր
Կատեգորիա:1951 հիմնադրված բնության հատուկ պահպանվող տարածքներ‎
Ուիլյամ Ռուտո

**Ուիլյամ Սամոի արապ Ռուտո** (, ), քենիացի քաղաքական գործիչ, ակտիվիստ, Քենիայի նախագահ, «Միացյալ դեմոկրատական դաշինք» կուսակցության հիմնադիր։

## Կենսագրություն
Ծնվել է 1966 թվականի դեկտեմբերի 21-ին Կամագուտ գյուղում և ավարտել տեղի տարրական դպրոցը։ 1980-ական թվականների սկզբին սովորել է Նայրոբիի համալսարանում՝ ստանալով կենսաբանի որակավորում և զբաղվել հասարակական գործունեությամբ։

1992 թվականի ընտրություններում նախընտրական քարոզարշավ է անցկացրել Դանիել Արապ Մոիի վերընտրման համար, այնուհետև աշխատել է որպես Քենիայի խորհրդարանի որոշ անդամների օգնական։ 1997 թվականին նա առաջին անգամ ընտրվել է Քենիայի խորհրդարանի պատգամավոր։ Նա նախատեսում էր Նարնջագույն շարժում կուսակցությունից մասնակցել 2007 թվականի նախագահական ընտրություններին։ Կուսակցության փրայմերիզներում 368 ձայնով երրորդ տեղն է զբաղեցրել։ 2012 թվականից նախարարական պաշտոններ է զբաղեցրել Քենիայի կառավարությունում։

Նախագահի տեղակալ է ընտրվել 2013 թվականի օգոստոսին և հոկտեմբերին, ինչպես նաև 2018 թվականին։

2018 թվականին նա ստացել է Փիլիսոփայության դոկտորի աստիճան Բույսերի էկոլոգիայում իր՝ «Մարդկային գործունեության ազդեցությունը հողօգտագործման և շրջակա միջավայրի որակի փոփոխության վրա ափամերձ էկոհամակարգերում. Արևմտյան Քենիայի Սաիվա ճահճի ջրբաժան դեպքի ուսումնասիրություն» ատենախոսության համար։

2022 թվականի ընտրություններում Ռուտոն ընտրվել է Քենիայի նախագահ։

## Ծանոթագրություններ

## Արտաքին հղումներ
* Նախընտրական հարցում

Կատեգորիա:21-րդ դարի քաղաքական գործիչներ
Կատեգորիա:Պետության գործող ղեկավարներ
Կատեգորիա:Քենիայի նախագահներ
Շնչեք ազատ

**«Շնչեք ազատ»** (), սցենարիստ և ռեժիսոր Սերգեյ Բոդրով ավագի գեղարվեստական ֆիլմը։ Ֆիլմը լայն վարձույթ է դուրս եկել 2022 թվականի մայիսի 12-ին։

## Սյուժե
Գլխավոր հերոսը՝ Իլյան, գալիս է հայտնի բժիշկ Չերկասովայի մոտ՝ ազատվելու կակազությունից, ինչը նրան շատ անհարմարություններ է պատճառում։ Կլինիկայում նա ծանոթանում է Վերա անունով մի աղջկա հետ և սիրահարվում նրան, բայց Իլյայի սրտի համար մղվող պայքարին միանում է նաև Չերկասովան։

## Դերերում

## Նկարահանող խումբ
* Ռեժիսոր՝ Սերգեյ Բոդրով
* Սցենարի հեղինակ՝ Սերգեյ Բոդրով
* Պրոդյուսերներ՝ Սերգեյ Սելյանով, Նատալյա Սմիրնովա, Յակով Գորդին
* Օպերատոր՝ Կոնստանտին Էսաձե
* Նկարիչներ՝ Անաստասիա Կարիմուլինա, Մարկ Լի, Վլադիմիր Կուզնեցով
* Մոնտաժող՝ Իգոր Լիտոնինսկի

## Արտադրություն
Բոդրովը ցանկացել է կակազության դեմ պայքարի մասին ֆիլմ նկարահանել դեռ 90-ական թվականներին, բայց մի քանի անգամ հետաձգել է այդ գաղափարի իրականացումը։ Ֆիլմի նկարահանումները տեղի են ունեցել հունիսի 16-ից հուլիսի 11-ը Սանկտ Պետերբուրգում։ Ֆիլմը ռուսական վարձույթում թողարկել է *Sony Pictures* ընկերությունը։

## Ծանոթագրություններ

## Արտաքին հղումներ
* Ֆիլմի էջը СТВ կինոընկերության կայքում

Կատեգորիա:2020-ականների ռուսերեն ֆիլմեր
Կատեգորիա:2022 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ռուսական ֆիլմեր
Ձեզ մոտ եկել է հրեշտակ

**«Ձեզ մոտ եկել է հրեշտակ»** (), ռուսական գեղարվեստական ֆիլմ, որը նկարահանել է ռեժիսոր Նիկոլայ Գլինսկին։ Ֆիլմը հիմնված է 1985 թվականին ողբերգականորեն մահացած դերասան Տալգատ Նիգմատուլինի իրական պատմության վրա։
Պրեմիերան կայացել է «Կինոտավր» կինոփառատոնում 2005 թվականին։

## Սյուժե
Հայտնվելով մեծ քաղաքում ֆիլմի տասնյոթամյա հերոսուհին ընկնում է անախորժությունների մեջ, որոնցից նրան փրկում է դերասան և բանաստեղծ Տալգատը, որը կարատեի սև գոտի ունի։ Սրընթաց զարգացող հարաբերություններին խանգարում է այն հանգամանքը, որ Տալգատը աղանդավորական խմբավորման անդամ է և լիովին ենթարկվում է Ուսուցչին։ Տարբեր ձևերով նա փորձում է փոխել իրավիճակը և փորձելով հասկանալ նրան՝ գնում է աղանդավորների ճամբար։ Բայց անսպասելիորեն և խորհրդավոր հանգամանքներում Տալգատին սպանում են։ Աղջիկը որոշում է պարզել ընկերոջ մահվան պատճառները և հասկանալ, թե ով է այս խորհրդավոր Ուսուցիչը։

## Դերերում

* Ֆարհադ Մահմուդով – *Տալգատ
* Եվգենյա Լոզա – *Լոզա
* Ամեթհան Մագոմեդով – *Օսկար
* Շուխրատ Իրգաշև – *Ուսման
* Սվետլանա Զամարաևա – *Վիլիա
* Օլեգ Պոպկով – *Իվանով
* Վլադիմիր Նազարով – *Դուբրովին
* Դմիտրի Բոբրով – *Պեստրուշին
* Վալերի Վելիչկո – *վարորդ
* Վյաչեսլավ Կիրիլիչև – *լրագրող
* Տատյանա Սավինկովա – *Սլավայի քեռու կինը
* Սերգեյ Գամով – *էպիզոդ
* Յուրի Ալեքսեև – *էպիզոդ
* Իրինա Երմոլովա – *էպիզոդ
* Ալեքսանդր Զամուրաև – *էպիզոդ
* Թամարա Զիմինա – *էպզիոդ

## Նկարահանող խումբ
* Ռեժիսոր՝ Նիկոլայ Գլինսկի
* Սցենարի հեղինակներ՝ Նիկոլայ Գլինսկի, Դմիտրի Վերեսով, Լիլիա Մակեևա
* Պրոդյուսերներ՝ Միխայիլ Չուրբանով, Ռուսլան Շչեգլով
* Օպերատոր՝ Ռոբերտ Ֆիլատով
* Կոմպոզիտոր՝ Վլադիմիր Նազարով

## Ծանոթագրություններ

## Արտաքին հղումներ
* 
* 

Կատեգորիա:2004 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Ֆուժեր-Վիտրե (շրջան)

**Ֆուժեր-Վիտրեի շրջան** (ֆր․՝ Arrondissement de Fougères-Vitré), վարչական շրջան Ֆրանսիայում՝ Բրետան երկրամասի Իլ և Վիլեն դեպարտամենտում։ Ունի 106 համայնք։ Զբաղեցնում է 2173,2 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 184․039։ Վարչական կենտրոնը՝ սուպրեֆեկտուրան Ֆուժեր քաղաքն է։

## Պատմություն
Շրջանը կազմավորվել է 1800 թվականին և շրջկենտրոնի՝ Ֆուժեր քաղաքի անունով կոչվել Ֆուժերի շրջան։ 2010 թվականին Ռենի շրջանց ստացել է Արժանտրե դյու Պլեսի, Շատոբուր, Լա Գերշ դը Բրետան, Ռետիե, Վիտրե Էստ ու Վիտրե Ուեստ կանտոնները և վերանվանվել է՝ ստանալով ներկայիս անվանումը։ 2017 թվականի հունվարին, Իլ է Վիլեն դեպարտամենտի շրջանների վերակազմավորման արդյունքում, Ֆուժեր-Վիտրեի շրջանի չորս համայնքներ փոխանակվել են Ռենի շրջանի հինգ համայնքների հետ

2015 թվականին Ֆրանսիայում տեղի ունեցած կանտոնների վերակազմավորման արդյունքում Ֆուժեր-Վիտրեի շրջանում ձևավորվել են հետևյալ կանտոնները․

# Վալ Կուենոն, մինչև 2020 թվականը՝ Անտրեն/Val-Couesnon - Antrain
# Արժանտրե դյու Պլեսի/Argentré-du-Plessis
# Շատոբուր/Châteaubourg
# Ֆուժեր Նորդ/Fougères-Nord
# Ֆուժեր Սյուդ/Fougères-Sud
# Լա Գերշ դը Բրետան/La Guerche-de-Bretagne
# Լուվինիե դյու Դեզեր/Louvigné-du-Désert
# Ռետիեր/Retiers
# Սենտ Օբեն դյու Կորմիեր/Saint-Aubin-du-Cormier
# Սենտ Բրիս ան Կոգլե/Saint-Brice-en-Coglès
# Վիտրե Էստ/Vitré-Est
# Վիտրե Ուեստ/Vitré-Ouest

## Տես նաև
Ֆրանսիայի շրջանների ցանկ

## Ծանոթագրություններ

## Արտաքին հղումներ
* Fougères sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Ռաֆիկ Հարությունյան

**Ռաֆիկ Արմենի Հարությունյան** (), հայ մարզիկ, ծանրորդ, Հայաստանի ծանրամարտի հավաքականի անդամ, 2022 թվականի Եվրոպայի առաջնության ոսկե և 2023 թվականի Եվրոպայի առաջնության բրոնզե մեդալակիր։

## Կենսագրություն
Ռաֆիկ Հարությունյանը ծնվել է 2000 թվականի մայիսի 17-ին։

2022 թվականին Տիրանայում տեղի ունեցած Եվրոպայի առաջնությունում գյումրեցի ծանրորդը 81 կգ քաշային կարգում երկամարտում ցույց է տվել 354 կգ արդյունք և դարձել Եվրոպայի չեմպիոն։ Նա նաև փոքր ոսկի մեդալի է արժանացել «հրում» վարժությունում՝ 194 կգ և փոքր արծաթի մեդալի՝ «պոկումում» վարժությունում՝ 160 կգ։

2023 թվականի Երևանում տեղի ունեցած Եվրոպայի առաջնությունում Ռաֆիկ Հարությունյանը 81 կգ քաշային կարգում երկամարտում ցույց է տվել  337 կգ արդյունք և արժանացել բրոնզե մեդալի։

## Ծանոթագրություններ

## Արտաքին հղումներ
*Ծանրորդ Ռաֆիկ Հարությունյանը Եվրոպայի չեմպիոն է
*Ռաֆիկ Հարությունյան. Հաղթանակս նվիրում եմ նրանց, ովքեր հավատում էին ինձ

Կատեգորիա:Հայ ծանրամարտիկներ
Կատեգորիա:Ծանրամարտի Եվրոպայի չեմպիոններ
Ռեդոն (շրջան)

**Ռեդոնի շրջան** (ֆր․՝ Arrondissement de Redon), վարչական շրջան Ֆրանսիայում՝ Բրետան երկրամասի Իլ և Վիլեն դեպարտամենտում։ Ունի 50 համայնք։ Զբաղեցնում է 1302,6 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 102․157։ Վարչական կենտրոնը՝ սուպրեֆեկտուրան Ռեդոն քաղաքն է, որը նաև շրջանի խոշորագույն բնակավայրն է․ 2018 թվականի տվյալներով նրա բնակիչների թիվը եղել է  9 151։

## Պատմություն
Շրջանը կազմավորվել է 1800 թվականին 2017 թվականի հունվարին, Իլ և Վիլեն դեպարտամենտի շրջանների վերակազմավորման արդյունքում, նրա Լելե համայնքը փոխանցվել է Ռենի շրջանին։

2015 թվականին Ֆրանսիայում տեղի ունեցած կանտոնների վերակազմավորման արդյունքում Ռեդոնի շրջանում ձևավորվել են հետևյալ կանտոնները․

# Բեն դը Բրետան/Bain-de-Bretagne
# Գրան Ֆուժրե/Grand-Fougeray
# Գիշեն/Guichen
# Մոր դը Բրետան/Maure-de-Bretagne
# Պիպրիակ/Pipriac
# Ռեդոն/Redon
# Լը Սել դը Բրետան/Le Sel-de-Bretagne

## Տես նաև
Ֆրանսիայի շրջանների ցանկ

## Ծանոթագրություններ

## Արտաքին հղումներ
* Redon sobre el Instituto Nacional de Estadística y de Estudios Económicos de Francia (INSEE, en francés)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Հելեն Զիլե

**Հելեն Զիլե**  (, անձնագրով՝— **Օտտա Հելեն Մարե**, ծննդյամբ՝ **Զիլե**, , ), հարավաֆրիկացի լրագրող և քաղաքական գործիչ, Արևմտյան Կապ նահանգի վարչապետ՝ 2009 թվականից մինչև 2019 թվականի սկիզբ, այդ նահանգի խորհրդարանի անդամ, 2007-2015 թվականներին եղել է Հարավաֆրիկյան ընդդիմադիր Լիբերալ Դեմոկրատական դաշինք կուսակցության առաջնորդ, Քեյփթաուն քաղաքի նախկին քաղաքապետ։

## Կենսագրություն
Երիտասարդ տարիներին Հելեն Զիլեն աշխատել է որպես լրագրող, ակտիվորեն հանդես է եկել մարդկության դեմ ուղղված հանցագործության, ռասայական սեգրեգացիայի, խտրականության և ճնշման քաղաքականության դեմ։ Նրա ձեռքբերումներից մեկը 1970-ականների վերջին «Rand Daily Mail» թերթում իր աշխատանքի ընթացքում «Սև ինքնագիտակցության» շարժման հիմնադիր և առաջնորդ Սթիվ Բիկոյի սպանության փաստական հանգամանքների վրա հանրային ուշադրություն հրավիրելն է եղել։ 1980-ական թվականներին համագործակցել է մի շարքդեմոկրատական խմբերի հետ, ինչպես նաև «Սև գոտի»՝ սպիտակամորթ կանանց կազմակերպության հետ։ Կազմակերպությունը պայքարել է սևամորթ կանանց ընտրական իրավունքի համար։

Քեյփթաունի քաղաքապետի պաշտոնում նրան հաջողվել է նվազեցնել հանցագործությունը, գործազրկություն և թմրանյութերի օգտագործման մակարդակը։ 2008 թվականին 820 թեկնածուներից Հելեն Զիլեն արժանացել է «Աշխարհի քաղաքապետ» մրցանակին։

Հելեն Զիլեն տիրապետում է Հարավային Աֆրիկայի երեք պաշտոնական լեզուներին՝ անգլերեն, աֆրիկաանս, կոսա։ Մայրենի լեզուն, որով խոսել են նրա երկու ծնողները, գերմաներենն է։

Հելենի ծնողները իրար հետ ծանոթանալուց առաջ, 1930-ականն թվականներին նացիստական Գերմանիայից տեղափոխվել են Հարավային Աֆրիկա, քանի որ երկուսն էլ եղել են հրեական ծագմամբ գերմանացիներ։ Նրա հոր զարմիկը եղել է գերմանացի քանդակագործ, նկարիչ, գրաֆիկ և լուսանկարիչ Հայնրիխ Ցիլեն։

## Ծանոթագրություններ

## Արտաքին հղումներ
* Интервью с Хелен Зилле в альманахе metkere.com
* Helen Zille winner of the 2008 World Mayor Prize
* Helen Zille’s blog
* Helen Zille’s interactive social media profile at Zoopy.com
* City Mayors profile
* City Mayors profile Español
* Quotes about Cape Town’s mayoral system
* Zille voted Newsmaker of the year
* CapeInfo interview with Helen Zille

Կատեգորիա:Կին վարչապետներ
Կատեգորիա:ՀԱՀ-ի քաղաքական գործիչներ
Կատեգորիա:Հարավաֆրիկացի ակտիվիստներ
Կատեգորիա:Հարավաֆրիկացի լրագրողներ
Հաղթած երկրի օրը

**«Հաղթած երկրի օրը»** (), 1947 թվականի խորհրդային վավերագրական ֆիլմ, որը նկարահանել են ռեժիսորներ Իլյա Կոպալինան և Իրինա Սետկինան։ «Նոր աշխարհի օրը» (, 1940) և «Պատերազմի օրը» (, 1942) վավերագրական ֆիլմերից հետո եռագրության վերջին ֆիլմն է։ Թվայնացվել է Ռոսարխիվի կողմից Հայրենական մեծ պատերազմի 210 ֆիլմերի հետ միասին։

## Սյուժե
Ֆիլմում նկարագրվում է ԽՍՀՄ կյանքի մեկ աշխատանքային օր՝ 1947 թվականի օգոստոսի 14-ը։ Խորհրդային Միության տարբեր մասերում 48 օպերատորներ նկարահանել են խորհրդային ժողովրդի աշխատանքային կյանքի տարբեր ասպեկտներ՝ պատերազմից ավերված քաղաքների վերածնունդ, արդյունաբերության վերականգնում, շինարարություն, գյուղատնտեսություն, մշակութային կյանք, գիտություն։ Ֆիլմի նկարահանումները տեղի են ունեցել մեկ օրվա ընթացքում՝ 1947 թվականի օգոստոսի 14-ին։

## Նկարահանող խումբ
:; Սցենարային պլան
* Բորիս Ագապով

:; Ռեժիսորներ
* Իլյա Կոպալին
* Իրինա Սետկինա

:; Գլխավոր օպերատորներ
* Միխայիլ Գլիդեր
* Թեոդոր Բունիմովիչ

:; Օպերատորներ

* Սերգեյ Ավլոշենկո
* Մամատկուլ Արաբով
* Լեոն Արզումանով
* Գեորգի Ասաթիանի
* Մոիսեյ Բերով
* Գեորգի Բոբրով
* Նիկոլայ Բոլշակով
* Նիկոլայ Վիխիրև
* Ալեքսանդր Վորոնցով
* Իոսիֆ Գոլոմբ
* Գեորգի Գոլուբով
* Իլյա Գուտման
* Վիկտոր Դոբրոնիցկի
* Իվան Զապորոժսկի
* Նիկոլայ Կոնստանտինով
* Լեոնիդ Կոտլյարենկո
* Քենան Քութուբ-զադե
* Եֆիմ Լոզովսկի
* Լեոն Մազրուխո
* Յուրի Մոնգլովսկի
* Եվգենի Մուխին
* Անատոլի Նիկիֆորով
* Պյոտր Օպենգեյմ
* Միխայիլ Օշուրկով
* Նիկիտա Պետրոսով
* Կոնստանտին Պիսանկո
* Միխայիլ Պոսելսկի
* Վլադիմիր Պրիդորոգին
* Միխայիլ Պրուդնիկով
* Պավել Ռուսանով
* Մոիսեյ Սեգալ
* Միխայիլ Սիլենկո
* Սեմյոն Սկրալիվեցկի
* Իվան Սոկոլնիկով
* Վլադիմիր Ֆրոլենկո
* Աբրամ Խավչին
* Ռուբեն Խալուշակով
* Իվան Չեշև
* Կոնստանտին Շիրոնին
* Սեմյոն Շկոլնիկով
* Ալեքսանդր Շչեկուտև
* և ուրիշներ

:; Կոմպոզիտոր
* Վիսսարիոն Շեբալին

:; Հնչյունային օպերատորներ
* Վիտալի Նեստերով
* Կիրիլ Նիկիտին

:; Երգի տեքստի հեղինակ
* Ալեքսեյ Սուրկո

:; Երաժշտական ձևավորում
* Արնոլդ Ռոյտման
* Դավիթ Շտիլման

:; Տեքստ կարդացող
* Լեոնիդ Խմարա

:; Ֆիլմի տնօրեն
* Միխայիլ Բեսսմերտնի

## Մրցանակներ
Այս ֆիլմի համար ռեժիսորներ Իլյա Կոպալինն ու Իրինա Սետկինա-Նեստերովան, սցենարի հեղինակ Բորիս Ագապովը, օպերատորներ Վլադիմիր Ֆրոլենկոն և Ռուբեն Խալուշակովը, «Մոսֆիլմի» գունավոր լաբորատորիայի ղեկավար Եվսեյ Իոֆիսն արժանացել են Ստալինյան առաջին աստիճանի մրցանակի։

## Ծանոթագրություններ

## Գրականություն
* *Огонёк, Выпуски 447—458, Издательство "Правда", 1970*
* 
* 
* 
* 

## Արտաքին հղումներ
* 
* 

Կատեգորիա:1940-ականների ռուսերեն ֆիլմեր
Կատեգորիա:1948 ֆիլմեր
Կատեգորիա:Խորհրդային ֆիլմեր
Մեր աղջիկները (ֆիլմ, 1930)

**«Մեր աղջիկները»** (), խորհրդային սև-սպիտակ համր ֆիլմ, որը նկարահանել է ռեժիսոր Վլադիմիր Բրաունը։ Էկրան է բարձրացել 1930 թվականի մայիսի 25-ի։ Պահպանվել է մասամբ։

## Սյուժե
Սահմանամերձ քաղաքում գտնվող ֆաբրիկագործարանային ուսումնառության դպրոցն ավարտում են առաջին խառատ աղջիկները։ Աղջիկները սկսում են աշխատել գործարանում և դժվարությունների են հանդիպում։ Նրանք հանգում են կանանց բրիգադի կազմակերպման մտքին։

Կանանց բրիգադը կատարում է շտապ պատվեր։ Պարզվում է, որ աղջիկների մասնագիտական հմտությունները բավարար չեն։ Երիտասարդ բանվորներն ու աղջիկները որոշում են կազմակերպել երիտասարդական բրիգադ։ Սակայն գործարանի ղեկավարությունը դեմ է դրան։ Աղջիկների միջև սիրային կոնֆլիկտ է ծագում։

Երիտասարդներին օգնության է հասնում կուսակցության քարտուղարը։ Երիտասարդությանը հաջողվում է իրականացնել իրենց գաղափարները։

Հիմնական սյուժետային գծին զուգահեռ ցուցադրվում է երիտասարդության մասնակցությունը ռազմապաշտպանական աշխատանքներին։

## Դերերում
thumb|upright=1.25|Կադր «Մեր աղջիկները» ֆիլմից (1930)
* Սոֆյա Մագարիլ – *Նինա
* Վարվառա Մյասնիկովա – *Շուրա
* Անդրեյ Կոստրիչկին – *Սմիռնով, տեխնիկ
* Վլադիմիր Գարդին – *Մատվեև
* Պավել Կուրզներ – *Գոլուտվա, խառատ
* Եվգենյա Պիրյալովա – *կոմերիտական 
* Անտոնինա Բրյանցևա – *կոմերիտական 
* Աննա Շենձիկովսկայա – *կոմերիտական 
* Զինաիդա Վորկուլ – ''Սաշա

## Նկարահանող խումբ
* Սցենարիստ՝ Ալեքսանդր Ուստինովիչ
* Ռեժիսոր՝ Վլադիմիր Բրաուն
* Օպերատոր՝ Գլեբ Բուշտուև
* Նկարիչ՝ Պավել Բետակի

## Քննադատություն
Կինոքննադատ և սցենարիստ Նիկոլայ Կովարսկին ֆիլմը գնահատել է հետևյալ կերպ. «Այս ֆիլմը... փոքր-ինչ սխեմատիկ էր դրամատուրգիայի, կերպարների ուրվագծման առումով, բայց հանդիսատեսը լավ ընդունեց այն։ Այն նկարահանվել է բավականին պրոֆեսիոնալ, մոնտաժվել է հմտորեն և վարպետորեն»։

Կինոգետ Իրինա Գրաշչենկովայի գրքում նշվում է. «Ֆիլմն ստեղծվել է օրվա քաղաքական կարգախոսներով՝ «Կանայք արդյունաբերության մեջ», «Աղջիկներ, պատրաստվեք երկրի պաշտպանությանը»։ Սյուժեն, մակագրությունները, շինհրապարակների, ռազմական մանևրների կինոխրոնիկան, որը կենդանացել է խաղային կտորի վրա, ամեն ինչ աշխատում էր ագիտացիոն և պրոպագանդիստական խնդիրների ուղղությամբ»։

Պյոտր Բագրովը գրում է. «Ագիտպրոպյան ավարտը, որը ոչնչացրել է 30-ականների սկզբի մեկից ավելի տաղանդավոր ստեղծագործություն, անսպասելիորեն ուժեղ էր հնչում. սպորտային շքերթի ժամանակ կենսուրախ կոմերիտականներին ներկայացնող կադրերը, որոնք հանկարծ հագել էին հակագազեր, անհանգստացնող և չարագուշակ նոտա էին հաղորդում»։

## Ծանոթագրություններ

## Գրականություն
* 
* 
* 

Կատեգորիա:1930 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Դավիթ Հովհաննիսյան (ծանրամարտիկ)

**Դավիթ Հովհաննիսյան** (), հայ ծանրամարտիկ, 2022 և 2023 թվականների Եվրոպայի չեմպիոն, 2024 թվականի Եվրոպայի առաջնության արծաթե մեդալակիր, 2019 թվականի Եվրոպայի առաջնության բրոնզե մեդալակիր, 2016 թվականի պատանիների Եվրոպայի չեմպիոն։

## Կարիերա
Միջազգային երիտասարդական մակարդակում Դավիթ Հովհաննիսյանը սկսել է ելույթ ունենալ 2014 թվականից։ Հայ մարզիկը կարողացել է մինչև 77 կգ քաշային կարգում հաղթել 2016 թվականի Եվրոպայի պատանիների առաջնությունում. երկամարտի նրա արդյունքը եղել է 327 կգ։

2019 թվականին Վրաստանի Բաթում քաղաքում կայացած Եվրոպայի մեծահասակների առաջնությունում նա երկամարտի 360 կգ արդյունքով նվաճել է բրոնզե մեդալ։ Պոկում վարժությունում նա նվաճել է փոքր բրոնզե մեդալ (165 կգ)։

2022 թվականին Ալբանիայի մայրաքաղաք Տիրանայում կայացած Եվրոպայի առաջնությունում Դավիթը երկամարտի 377 կգ արդյունքով (պոկում՝ 171 կգ, հրում՝ 206 կգ) դարձել է աշխարհամասի չեմպիոն։

2023 թվականին Երևանում անցկացված Եվրոպայի առաջնությունում Դավիթը կրկնել է նախորդ տարվա նվաճումը՝ երկամարտի 377 կգ արդյունքով (պոկում՝ 172 կգ, հրում՝ 205 կգ) դառնալով հաղթող։

2024 թվականի փետրվարի 18-ին Սոֆիայում կայացած Եվրոպայի առաջնությունում Դավիթ Հովհաննիսյանը մինչև 96 կգ քաշային կարգում դարձել է աշխարհամասի փոխչեմպիոն՝ 1 կիլոգրամով (169 + 205 = 374) զիջելով Հայաստանը ներկայացնող մեկ այլ ծանրորդի՝ Հակոբ Մկրտչյանին։

2025 թվականի ապրիլին Քիշնևում կայացած Եվրոպայի առաջնությունում 96 կգ քաշային կարգում 376 կգ երկամարտի արդյունքով նվաճել է բրոնզե մեդալ։

## Նվաճումներ
; Եվրոպայի առաջնություն

## Ծանոթագրություններ

## Արտաքին հղումներ
* Դավիթ Հովհաննիսյան    ում IWF կայքում

Կատեգորիա:Ապրող անձինք
Կատեգորիա:Ծանրամարտի Եվրոպայի չեմպիոններ
Կատեգորիա:Հայ ծանրամարտիկներ
Ռամինի Շամիլիշվիլի

**Ռամինի Շամիլիշվիլի** (, ), վրացի մարզիկ, ծանրորդ, 2023 և 2025 Եվրոպայի առաջնության բրոնզե մեդալակիր։

## Կենսագրություն
Ռամինի Շամիլիշվիլին ծնվել է 1994 թվականին։ Առաջին անգամ հայտնվել է մեծահասակների աշխարհի առաջնությունում 2014 թվականին և մինչև 62 կգ քաշային կարգում, երկու վարժությունների հանրագումարում՝ 264 կգ արդյունքով զբաղեցրել 19-րդ տեղը։

2023 թվականի Երևանում տեղի ունեցած Եվրոպայի առաջնությունում մինչև 55 կգ քաշային կարգում երկու վարժությունների հանրագումարում, երկամարտի 249 կիլոգրամ արդյունքով վրացի ծանրորդը նվաճել է արծաթե մեդալ։ Պոկում վարժությունում Ռամինի Շամիլիշվիլին բարձրացրել է 113 կգ և արժանացել ոսկե մեդալի, իսկ հրում վարժությունում 136 կգ-ով՝ բրոնզե մեդալի։

## Նվաճումներ
;Եվրոպայի ծանրամարտի առաջնություն։

## Ծանոթագրություններ

## Արտաքին հղումներ
*Шамилишвили Рамини
*European Championships 2021 – M61

Կատեգորիա:Վրացի մարզիկներ
Կատեգորիա:Վրացի ծանրորդներ
Վալենտին Յանկու

**Վալենտին Յանկու** (), ռումինացի մարզիկ, ծանրորդ, 2021 թվականի Եվրոպայի առաջնության բրոնզե և 2023 թվականի Եվրոպայի առաջնության բրոնզե մեդալակիր։

## Կենսագրություն
Վալենտին Յանկուն ծնվել է 2000 թվականին։ 2021 թվականի ապրիլին Մոսկվայում տեղի ունեցած Եվրոպայի առաջնությունում մինչև 55 կգ քաշային կարգում ռումինացի մարզիկը 248 կգ արդյունքով զբաղեցրել Է երկրորդ տեղը, իսկ հրում վարժությունում 140 կգ քաշով նվաճել է փոքր արծաթե մեդալ։

2023 թվականի Երևանում տեղի ունեցած Եվրոպայի առաջնությունում մինչև 55 կգ քաշային կարգում 245 կգ արդյունքով զբաղեցրել է երրորդ տեղը։ Պոկում վարժությունում նա նույնպես զբաղեցրել է երրորդ տեղը (109 կգ), իսկ հրում վարժությունում՝ երկրորդ տեղը (136 կգ)։

## Նվաճումներ
;Եվրոպայի ծանրամարտի առաջնություն։

## Ծանոթագրություններ

## Արտաքին հղումներ
*България има европейски шампион по вдигане на тежести

Կատեգորիա:Ռումինացի մարզիկներ
Սերջո Մասիդա

**Սերջո Մասիդա** (), իտալացի մարզիկ, ծանրորդ, 2023 թվականի Եվրոպայի առաջնության ոսկե մեդալակիր, 2021 թվականի աշխարհի երիտասարդների չեմպիոն չեմպիոն, 2021 և 2022 թվականների Եվրոպայի երիտասարդների չեմպիոն։

## Կենսագրություն
Սերջո Մասիդան ծնվել է 2002 թվականին։ 2021 թվականին Մոսկվայում մասնակցել է մեծահասակների Եվրոպայի առաջնությանը՝ 61 կգ քաշային կարգում և 280 կգ արդյունքով գրավել յոթերորդ տեղը։

2021 թվականին մինչև 61 կիլոգրամ քաշային կարգում աշխարհի երիտասարդների առաջնությունում իտալացի մարզիկը երկու վարժությունների հանրագումարում ցույց է տվել 285 կիլոգրամ արդյունք և նվաճել է ոսկե մեդալ։

2023 թվականի Երևանում տեղի ունեցած Եվրոպայի առաջնությունում մինչև 61 կգ քաշային կարգում  երկու վարժությունների հանրագումարում երկամարտի 292 կգ արդյունքով Սերջո Մասիդան նվաճել է արծաթե մեդալ։ Պոկում վարժությունում նա արժանացել է փոքր արծաթե մեդալի, իսկ հրում վարժությունում՝ ոսկե մեդալի։

## Նվաճումներ
;Եվրոպայի ծանրամարտի առաջնություն։

## Ծանոթագրություններ

## Արտաքին հղումներ
*"2019 Youth World Weightlifting Championships" (PDF). IWF. Archived from the original (PDF) on 29 May 2020. Retrieved 29 May 2020.
*Крик тяжелоатлета Серджио Массидда: 4-е место в Боготе, новый рекорд Италии и в десятке лучших в мире в Париже 2024
*Тяжелая атлетика. Чемпионат Европы.
*Чемпионат Европы по тяжелой атлетике – 2023: результаты и видео

Կատեգորիա:Իտալացի մարզիկներ
Իշտվան Ֆերենցի

**Իշտվան Ֆերենցի** (, ), հունգարացի քանդակագործ, Հունգարիայի գիտությունների ակադեմիայի թղթակից անդամ։

Ֆերենցին մի շարք նպատակամետ փորձեր է ձեռնաարկել Հունգարիայում քանդակագործության դպրոց հիմնելու ուղղությամբ, նրա առաքելությունն է եղել նաև հունգարական ազգային արվեստի ստեղծումն ու առաջխաղացումը։ Ֆերենցիի աշխատանքներից շատերը գտնվում են Հունգարիայի ազգային պատկերասրահում։

## Կենսագրություն
Իշտվան Ֆերենցին ծնվել է 1792 թվականի փետրվարի 24-ին Ռիմասոմբատում։ Երիտասարդ տարիներին Ֆերենցին հոր արհեստանոցում փականագործ է եղել։ 1815 թվականից Վիեննայում պղնձի վրա փորագրություն է սովորել։ 1817 թվականին սովորել է քանդակագործ Յոզեֆ Կլիբերի մոտ։ 1818 թվականին ոտքով մեկնել է Հռոմ, որտեղ վեց տարի անցկացրել է Բերտել Տորվալդսենի արվեստանոցում, ումից էլ սովորել է մարմարի վրա փորագրություն անել։ Տուն վերադառնալով՝ իր հետ բերել է Հռոմից գնված մի փոքրիկ արձանիկ, որը, ինչպես պարզվել է, 20-րդ դարում կատարված հետազոտություններից հետո համարվել է Լեոնարդո դա Վինչիի ստեղծագործությունը։ 1819 թվականին Հունգարիայի փոխարքան եկել է Հռոմ և նկատելով հունգարացի քանդակագործի տաղանդը՝ նրան շնորհել է 400 ֆորինտ  պարգև։ Իշտվան Ֆերենցին 1824 թվականին վերադարձել է տուն՝ Ռիմասոմբատ և իր միջոցներով կազմակերպել  քանդակի արվեստանոց։ 1832 թվականի սեպտեմբերի 1-ին ընտրվել է Հունգարիայի գիտությունների ակադեմիայի թղթակից անդամ։

1840 թվականին Ֆերենցին պլանավորել է Պեշտում կանգնեցնել Մատիաշ I-ի հուշարձանը, սակայն այդ ծրագիրը այդպես էլ չի իրականացել։ 1846 թվականին Իշտվանը ստեղծել է Ֆերենց Կյոլչեյի հուշարձանը։ Չնայած իր տաղանդին՝ Ֆերենցին մինչև մահ ապրել է Ռիմասոմբատում աղքատության մեջ։

Իշտվան Ֆերենցին մահացել է 1856 թվականին։ 1860 թվականի մարտի 31-ին գրող Անդրաշ Ֆային քանդակագործի պատվին հիշատակի ելույթ է ունեցել Գիտությունների ակադեմիայում։

Իշտվանի կտակի համաձայն՝ նրան թաղել են  Էվրիդիկայի արձանի հետ միասին։

## Պատկերասրահ
{
Little Shepherdess 2.jpg|Հովիվուհի(1820)
Ferenczy -- Medici Venus.jpg|Վեներա Մեդիչիի կիսանդրին (1822 թվականից հետո)
Ferenczy - Countess Viczay.jpg|Կոմսուհի Վիչեի քանդակը (1824)
István Ferenczy.jpg|Ինքնադիմանկար(1830)


## Գրականություն
* Simon Meller: *Istvan Ferenczy lives and works in Budapest*, 1908․

## Ծանոթագրություններ

Կատեգորիա:Հունգարացի քանդակագործներ
Կատեգորիա:Հունգարիայի գիտությունների ակադեմիայի անդամներ
Կատեգորիա:Բնօրինակում անաղբյուր հոդվածներ
Բյուկկ

**Բյուկկ** (), ազգային պարկ Հունգարիայում, Հյուսիսային Ալֆյոլդում, Բորշոդ-Աբաույ-Զեմպլեն մարզի տարածքում։ Կոչվել է Բյուկկ լեռնաշղթայի պատվին, որի լանջերին այն տեղակայված է։

Բյուկկ ազգային պարկի ընդհանուր մակերեսը կազմում է 431,3 կմ², որից մոտ 38 կմ²-ն գտնվում է հատուկ պահպանության ներքո։ 1976 թվականին հիմնադրված Բյուկկը երկրի երրորդ ազգային պարկն է ստեղծման ժամանակի առումով։ Պարկի սահմանը գործնականում հարում է Հունգարիայի մեծությամբ երրորդ քաղաք Միշկոլցին, պարկի հարավ-արևմուտքում գտնվում է Էգեր քաղաքը։

Բյուկկի բլուրները, որոնց վրա տեղակայված է պարկը, հիմնականում կազմված են կրաքարից։ Բլուրներում բարձր զարգացած են կարստային երևույթները, կան բազմաթիվ քարանձավներ, ջերմային աղբյուրներ։ Որոշ աղբյուրների ջերմաստիճանը հասնում է 28&nbsp;°C-ի։ Որոշ քարանձավներում հայտնաբերվել են նախապատմական մարդկանց հետքեր, Շուբալյուկի քարանձավում՝ նեանդերթալցիների կմախքի մնացորդներ։

Բլուրների լանջերի ստորին հատվածներում մեծ թվով պտղատու և խաղողի այգիներ են տեղակայված, իսկ գագաթները ծածկված են կաղնու և հաճարենու անտառներով։

2007 թվականին պարկի տարածքում կազմավորվել է այսպես կոչված «Վատիկանի անտառ»-ը։ Անվանումն առաջացել է նրանից, որ այդ տարածքի անտառվերականգնումը հովանավորվորվել է Վատիկանի կողմից՝ որպես ջերմոցային էֆեկտի դեմ պայքարում նրա ներդրման մաս։ «Ինչ-որ առումով կարծես անտառ ենք որդեգրել։ Որքան շատ ծառեր աճեն, այնքան քիչ ածխաթթու գազ կլինի մթնոլորտում», - ասել է մշակույթի գծով պապական խորհրդի քարտուղար Խոսե Սանչես դե Տոկա Ալամեդան։

## Ծանոթագրություններ

## Արտաքին հղումներ
* Պաշտոնական կայք
* Description of geology, fauna and flora
* Bukk Mountains Britannica.com

Կատեգորիա:Կատեգորիա ԲՊՀՄ II
Կատեգորիա:Հունգարիայի ազգային պարկեր
Կատեգորիա:1976 հիմնադրված բնության հատուկ պահպանվող տարածքներ‎
Թամսին Քուք

**Թամսին Քուք**  (, ), ավստրալացի լողորդ, որը մասնագիտանում է միջին հեռավորության ազատ ոճի և բատերֆլայ լողաձևում։ Օլիմպիական խաղերի արծաթե (2016) և բրոնզե (2020) մեդալակիր և պատանիների աշխարհի չեմպիոն։

## Կենսագրություն
Ութ տարեկանում Քուքը Հարավային Աֆրիկայից տեղափոխվել է Փերթ։ Նա ստացել է ակադեմիական կրթաթոշակի իրավունք Փերթի ժամանակակից դպրոցում, բայց լքել է այն 8-րդ դասարանից։ Մինչև 11-րդ դասարան հաճախել է Անգլիայի Սուրբ Մարկոսի համայնքային դպրոց։ Քուքը տեղափոխվել է մեկուսացված և հեռավար ուսուցման դպրոց 11-րդ դասարանում՝ կենտրոնանալու լողի վրա։

## Պատանեկան կարիերա
Քուքը Մաուիում մասնակցել է 2014 թվականի Խաղաղօվկիանոսյան ավազանի պատանիների առաջնությանը։ Նա 2015 թվականին Սինգապուրում կայացած պատանիների աշխարհի առաջնությունում 400 մետր ազատ ոճի լողում նվաճել է ոսկե մեդալ՝ սահմանելով առաջնության նոր ռեկորդ։ Նաև գերազանցել է առաջնության ռեկորդը 200 մետր ազատ ոճում՝ մասնակցելով 4-ից 200 մետր ազատ ոճի փոխանցումավազքի առաջին փուլին։ Նա և իր թիմակիցները գերազանցել են նաև պատանիների համաշխարհային ռեկորդը։ Քուքը նաև արծաթե մեդալ է նվաճել 200 մետր բատերֆլայով լողալիս։

2015 թվականին հոկտեմբերին Քուքը Արևմտյան Ավստրալիայի սպորտի ինստիտուտի կողմից արժանացել է «տարվա պատանի մարզիկ» մրցանակին։

## Մեծահասակի կարիերա
2016 թվականի ապրիլին Քուքը որակավորվել է Ռիո դե Ժանեյրոյում կայանալիք 2016 թվականի ամառային Օլիմպիական խաղերի բացման համար՝ 400 մետր ազատ ոճում։ Եզրափակչում նա զբաղեցրել է 6-րդ հորիզոնականը։ Քուքը 4-ից 200 մետր ազատ ոճի փոխանցումավազքում դարձել է արծաթե մեդալակիր։

2018 թվականի համագործակցության խաղերից առաջ Կուկը պարանոցի վնասվածք էր ստացել, ինչի պատճառով 2018 թվականի հունիսին հեռացել է լողից։

## Ծանոթագրություններ

Կատեգորիա:Ավստրալիայի օլիմպիական լողորդներ
Կատեգորիա:Ավստրալիացի լողորդներ
Իրվեն Ավիլա

**Իրվեն Բեյբե Ավիլա Ասերո** (,), պերուացի ֆուտբոլիստ, «Սպորտինգ Կրիստալ» ակումբի հարձակվող։ Հանդես է եկել Պերուի հավաքականի կազմում։

## Ակումբային կարիերա
Ավիլան «Ունիվերսիտարիո» ակումբի սան է։ 2008 թվականի փետրվարի 20-ին 17 տարեկան հասակում «Խոսե Գալվես» ակումբի դեմ մրցախաղում նորամուտն  է նշել Պերուի ֆուտբոլի առաջնությունում։ 2009 թվականի սկզբին խաղային պրակտիկա ստանալու նպատակով Իրվենը վարձակալության իրավունքով տեղափոխվել է «Սպորտ Ուանկայո»։ Փետրվարի 16-ին «Ալյանսա Լիմա» ակումբի դեմ մրցախաղում նորամուտ է ունեցել նոր թիմի կազմում։ Մարտի 22-ին «Սենսիանո» ակումբի դեմ խաղում Ավիլան խփել է իր առաջին գոլը «Սպորտ Ուանկայո» ակումբի կազմում։ Մեկնարկային մրցաշրջանի արդյունքում նա դարձել է թիմի լավագույն ռմբարկուն և ակումբը գնել է նրա տրանսֆերը։ 2012 թվականի սկզբում Ավիլան տեղափոխվել է «Սպորտինգ Կրիստալ» ակումբ։ «Սպորտ Բոյս» ակումբի դեմ մրցախաղում նորամուտ է ունեցել նոր թիմի կազմում։ Մարտի 18-ին «Լեոն դե Ուանուկո» ակումբի դեմ մրցախաղում Իրվենը խփել է իր առաջին գոլը «Սպորտինգ Կրիստալ» ակումբի կազմում։ Այդ նույն մրցաշրջանում նա օգնել է ակումբին հաղթել առաջնությունում։

2013 թվականին Լիբերտադորեսի գավաթի խաղարկությունում Պարագվայի «Լիբերտադ» և Բրազիլիայի «Պալմեյրաս» ակումբների դեմ մրցախաղերում Իրվենը խփել է 4 գոլ։

2014 թվականին Ավիլան երկրորդ անգամ դարձել է Պերուի չեմպիոն։ Լիբերտադորեսի գավաթի խաղարկությունում բրազիլիական «Աթլետիկո Պարանաենսե» ակումբի դեմ մրցախաղում խփել է 2 գնդակ։ 2016 թվականի ապրիլի 20-ին Լիբերտադորեսի գավաթի խաղարկությունում Ուրուգվայի «Պենյարոլ» ակումբի դեմ խաղում Իրվենը խփել է գոլ։

2016 թվականի ամռանը Ավիլան վարձակալության իրավունքով տեղափոխվել է Էկվադորի ԼԴՈւ Կիտո ակումբ։ Օգոստոսի 13-ին «Գուայակիլ Սիթի» ակումբի դեմ մրցախաղում նա նորամուտ է ունեցել էկվադորի ֆուտբոլի առաջնությունում։ Դեկտեմբերի 10-ին «Մուշուկ Ռունա» ակումբի դեմ խաղում Իրվենը խփել է իր առաջին գոլը ԼԴՈւ Կիտո ակումբի կազմում։ Վարձակալությունը վերջանալուց հետո նա վերադարձել է «Սպորտինգ Կրիստալ» ակումբ։ 2017 թվականին Ավիլան, խփելով 22 գոլ, դարձել է առաջնության լավագույն ռմբարկու։

2018 թվականի սկզբին Իրվենը տեղափոխվել է Մեքսիկայի Լոբոս ԲՈւԱՊ ակումբ։ Հունվարի 8-ին «Սանտոս Լագունա» ակումբի դեմ մրցախաղում նա նորամուտ է ունեցել  Մեքսիկայի ֆուտբոլի առաջնությունում։ Փետրվարի 25-ին «Վերակրուս» ակումբի դեմ մրցախաղում Ավիլան խփել է իր առաջին գոլը Լոբոս ԲՈւԱՊ-ի կազմում։ Նույն թվականի ամռանը Իրվենը տեղափոխվել է «Մոնարկաս Մորելիա»։ Հունիսի 22-ին «Տոլուկի» ակումբի դեմ մրցախաղում նա նորամուտ է ունեցել նոր թիմի կազմում։ Օգոստոսի 18-ին «Ատլաս» ակումբի կազմում Ավիլան խփել է իր առաջին գոլը Լոբոս ԲՈւԱՊ -ի կազմում։

## Միջազգային կարիերա
2007 թվականին Պերուի պատանեկան հավաքականի կազմում Ավիլան մասնակցել է Հարավային Կորեայում կայացած աշխարհի պատանեկան առաջնությանը։

2009 թվականի սեպտեմբերի 5-ին աշխարհի առաջնության որակավորման մրցախաղում Ուրուգվայի ֆուտբոլի ազգային հավաքական դեմ մրցախաղում նորամուտ է ունեցել Պերուի հավաքականի կազմում։

## Ձեռքբերումներ
; Թիմային
; «Սպորտինգ Կրիստալ»
* Պերուի չեմպիոն **(2)՝** 2012, 2014

; Անհատական
* Պերուի առաջնության լավագույն ռմբարկու (22 գնդակ)՝ 2017

## Ծանոթագրություններ

Կատեգորիա:Պերուացի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Դանուբ-Դրավա

**Դանուբ-Դրավա** (), ազգային պարկ Հունգարիայի հարավում, Հարավ-Անդրդանուբյան մարզում, Սոմոգի, Բարանյա և Տոլնա պրովիցիաներում։ Պարկի տարածքը շարունակական չէ, այլ բաղկացած է 21 շրջաններից, որոնք սփռված են մեծ տարածքում, հիմնականում Դանուբի և Դրավայի երկայնքով, ինչպես նաև գետամիջյան հատվածում։ Պարկի ընդհանուր մակերեսը կազմում է 494,79 կմ²։ Դրավա և Դանուբ գետերի միջև կարևոր բնական նշանակություն ունեցող շրջանները բնապահպանական հսկողության տակ են վերցվել 1962 թվականից, իսկ ազգային պարկը հիմնադրվել է 1996 թվականին։

## Դիտարժան  տարածքներ
### Հեմենեց
Հեղեղատային անտառային տարածք Դանուբի աջ ափին, Սեկսարդից հարավ-արևելք, Մոհաչից հյուսիս-արևելք՝ Բայա քաղաքի դիմաց։ Հեմենեցի տարածքում կազմակերպվել է կենդանաբանական արգելոց, որը մտնում է ազգային պարկի կազմի մեջ։

Հեմենցը կտրված է Դանուբի և նրա վտակ Շիոյի ճյուղային հոսքերով և կողային չորացած հուներով։ Դրանցից շատերն ունեն բավականին ոլորուն տեսք և կազմում են մեծ թվով կղզիներ։

Արգելոցում կազմակերպված է Թափլոշ-Գոգա ցուցադրական գոտի Շիոյի և Դանուբի չորացած հուներից մեկի միջև ընկած հրվանդանում։ Ցուցահանդեսի ցուցադրությունում ներկայացված է այդ տարածաշրջանի հունգարացի գյուղացիների ավանդական կենսակերպը։ Այստեղ կարելի է տեսնել նաև հունգարական ընտանի կենդանիների ավանդական ցեղատեսակներ։ Հեմենեցի կենդանական աշխարհը հարուստ և բազմազան է՝ այստեղ բնակվում են բազմաթիվ վայրի կենդանիներ, հատկապես թռչուններ՝ արծիվներ, ձկնկուլներ, արագիլներ և այլն։

### Դրավայի  հովիտ
Դրավան հոսում է Հարավային Անդրդանուբյան շրջանի տարածքով ավելի քան 150 կիլոմետր։ Շատ տեղերում այն այստեղ ձևավորում է Խորվաթիայի հետ սահմանը, երբեմն այն ամբողջությամբ մտնում է հունգարական երբեմն էլ խորվաթական տարածք։ Ի տարբերություն Հունգարիայի մյուս խոշոր գետերի՝ Դանուբի և Տիսայի, Դրավան գործնականում չի ուղղվել, այստեղ հիդրոտեխնիկական  աշխատանքներ չեն իրականացվել, ինչը հնարավորություն է տվել ափերում պահպանել անաղարտ բնական տարածքները, որոնցից շատերը ներառված են պարկի կազմում։ Շատ տարածքներում Դրավան ձևավորել է բազմաթիվ չորացած հուներ, կողային հոսքեր և կղզիներ։

Ափերին աճում են լաստենի, հացենի, հաճարենի, գետի չորացած հունում և կողային ճյուղավորումներում աճում են ուռիներ։ Գետի ափերի զառիթափերում բույն են դնում ծիծեռնակները, ալկիոնները և խաչկտուցները։ Գետը կարևոր դեր է խաղում չվող ջրային թռչունների համար, վաղ գարնանը Դրավայի տարածքում կարելի է տեսնել դրանց հազարավոր երամներ։

### Լանկոցի անտառ
մինի|Դրավա գետը
Ձգվում է Վիզվարից դեպի հյուսիս-արևմուտք՝ Դրավային զուգահեռ։ Այստեղ տարածված ծառատեսակներից են կաղնին, կնձենին, հացենին անտառաթփուտները  և լիանները։ Հեղեղումների ժամանակ անտառը պարբերաբար ողողվում է։

### Բարչյան անտառ
Բարչյան  գիհու անտառը ձգվում է Դրավայից հյուսիս՝ Բարչ քաղաքից արևելք, ունի  հարուստ բուսական և կենդանական աշխարհ։

### Մեչեկ և Աբալիգետ քարանձավ
Պեչից հյուսիս գտնվում է Մեչեկի լեռնոտ անտառապատ շրջանը, որի շատ հատվածներ գտնվում են պահպանության տակ։ Մեչեկի ամենահայտնի տեսարժան վայրը Աբալիգետ ստալակտիտային քարանձավն է, որը բաց է հանրության համար։ Քարանձավը ձևավորվել է ստորգետնյա հոսքի հետևանքով ժայռերի քայքայումից։ Քարանձավում բնակվում են չղջիկների պաշտպանված տեսակներ։

## Ծանոթագրություններ

## Արտաքին հղումներ
* 
* 

Կատեգորիա:1996 հիմնադրված բնության հատուկ պահպանվող տարածքներ
Կատեգորիա:Հունգարիայի ազգային պարկեր
Գաբրիել Մարինով

**Գաբրիել Մարինով** (), բուլղարացի մարզիկ, ծանրորդ, 2022 և 2023 թվականների Եվրոպայի առաջնությունների բրոնզե մեդալակիր։

## Կենսագրություն
Գաբրիել Մարինովը ծնվել է 2003 թվականին։ 2022 թվականի մայիս-հունիս ամիսներին Տիրանայում տեղի ունեցած Եվրոպայի առաջնությունում մինչև 61 կգ քաշային կարգում Մարինովը 279 կգ արդյունքով զբաղեցրել Է երրորդ տեղը։ Հրում վարժությունում նա փոքր ոսկե մեդալ է նվաճել է փոքր ոսկե մեդալ։

2022 թվականին Բոգոտայում տեղի ունեցած աշխարհի առաջնությունում բուլղարացի ծանրորդը զբաղեցրել է 12-րդ հորիզոնականը։

2023 թվականի Երևանում տեղի ունեցած Եվրոպայի առաջնությունում մինչև 61 կգ քաշային կարգում Գաբրիել Մարինովի ելույթը պոկում վարժությունում եղել է անհաջող, սակայն հրում վարժությունում 154 կգ արդյունքով նա նվաճել է փոքր բրոնզե մեդալ։

## Նվաճումներ
;Եվրոպայի ծանրամարտի առաջնություն

## Ծանոթագրություններ

## Արտաքին հղումներ
*НА ЖИВО: Иван Димов и Габриел Маринов излизат за отличие в Ереван

Կատեգորիա:Բուլղարացի ծանրամարտիկներ
Կատեգորիա:Ծանրամարտի Եվրոպայի առաջնություններ
Կատեգորիա:Ծանրամարտի Եվրոպայի չեմպիոններ
Վալենտին Գենչև

**Վալենտին Գենչև** (, ), բուլղարացի մարզիկ, ծանրորդ, 2022 թվականի Եվրոպայի չեմպիոն, 2021 և 2023 թվականների Եվրոպայի առաջնությունների մրցանակակիր։

## Կենսագրություն
Վալենտին Գենչևը ծնվել է 2000 թվականին։ 2018 թվականին մասնակցել է մինչև 23 տարեկանների Եվրոպպայի առաջնությանը և զբաղեցրել 8-րդ տեղը։ Մեկ տարի անց մինչև 67 կգ քաշային կարգում մասնակցել է նմանատիպ մրցաշարի և նվաճել բրոնզե մեդալ։ 2021 թվականին Ֆինլանդիայում տեղի ունեցած Եվրոպայի երիտասարդական առաջնությունում նա մինչև 67 կգ քաշային կարգում նվաճել է արծաթե մեդալ։

2021 թվականի ապրիլին Մոսկվայում տեղի ունեցած Եվրոպայի առաջնությունում մինչև 67 կգ քաշային կարգում բուլղարացի մարզիկը երկամարտի 315 կգ արդյունքով գրավել է երրորդ տեղը և դարձել մեծահասակների Եվրոպայի առաջնության բրոնզե մեդալակիր։ Հրում վարժությունում 177 կգ քաշային կարգում Վալենտին Գենչևը նվաճել է փոքր արծաթե մեդալ։

2021 թվականի դեկտեմբերին մասնակցել է Տաշքենդում տեղի ունեցած աշխարհի առաջնությանը և մինչև 67 կգ քաշային կարգում և երկու վարժությունների հանրագումարով՝ 308 կգ քաշով զբաղեցրել հինգերորդ տեղը։

2022 թվականի մայիսին Տիրանայում տեղի ունեցած Եվրոպայի առաջնությունում մինչև 67 կգ քաշային կարգում բուլղարացի ծանրորդը 314 կգ արդյունքով գրավել է առաջին տեղը և իր կարիերայում առաջին անգամ դարձել Եվրոպայի չեմպիոն։

2023 թվականին Երևանում տեղի ունեցած Եվրոպայի առաջնությունում մինչև 67 կգ քաշային կարգում Վլենտին Գենչևը զբաղեցրել է վեցերորդ հորիզոնականը, սակայն հրում վարժությունում 166 կգ արդյունքով արժանացել փոքր բրոնզե մեդալի։

## Նվաճումներ
;Եվրոպայի ծանրամարտի առաջնություն։

## Վիճակագրություն

## Ծանոթագրություններ

## Արտաքին հղումներ
*Bucharest_2019_Results_Book.pdf

Կատեգորիա:Բուլղարացի ծանրամարտիկներ
Կատեգորիա:Ծանրամարտի Եվրոպայի չեմպիոններ